Soma ufahamu kisha ujibu maswali 41 - 50. 

    Msimu wa masika ulipofika waja walizipanda mbegu zao katika makunde yaliyokuwa 
yametayarishwa mnamo majira ya chaka. Takriban baada ya wiki tatu miche ilianza kupaliliwa. Aghalabu mimea ya mihindi hupaliliwa baada ya majuma mawili tangu ichipuke. Mvua iliendelea kunyesha nayo mimea ikazidi kunawiri. Urefu wa mimea ulifikia kimo cha magoti ya mtu mkubwa. Hapo ndipo mazuri yalipofikia tamati. Mvua ilizidi kiasi. Bila shaka chochote kizuri kikizidi huwa sumu. Vijito viligeuka kuwa majito. Sehemu kavu tambarare ziligeuka kuwa maziwa. Mmomonyoko wa udongo ulizikumba sehernu nyingi hususan maeneo ya miteremko. 

    Mbali na uharibifu wa mimea, makao ya watu vilevile hayakuonewa huruma. Wanyama wengi wa kufugwa walisombwa na maji na kuangamia. Waja waliyapoteza mali yao lakini wakashukuru Mola kwa kuyanusuru maisha yao. Ama kweli, heri nusu shari kuliko shari kamili. Mvua ilinyesha mfululizo kwa juma moja unusu. Watu walipumua wakadhani matatizo yamefika kikomo. Walianza kukadiria na kukisia hasara iliyosababishwa na mvua. Kumbe huo ulikuwa ni mwanzo wa ngoma. Hiyo ilikuwa ni lele tu. Maafa yaliyofuata mafuriko ndiyo yaliyopita mipaka. Maradhi ya kuhara na kutapika yalilikumba jimbo lote zima. Wengi wa watu waliugua ndwele hizo za kutisha. 
    
    Ilikuwa vigumu kuhudumia wahasiriwa kikamilifu kwani miundo msingi ilikuwa 
imeathiriwa. Wahenga walinena hakuna msiba usiokuwa na mwenziwe. Uchechefu wa chakula ukawa ni janga jingine. Watu sisisi walikuwa wakilala katika maeneo wazi. Baridi shadidi iliwasinya nao mbu waliwafyonza damu bila huruma. Hebu fikira hali ya mtu anayeendesha ajabil, hana malazi, hana makazi na wakati uo huo, anashambuliwa na mbu. Ukawa ni msumari moto juu ya jeraha.
 
    Serikali iliingilia kati kujaribu angaa kunusuru meli ambayo tayari ilikuwa imegonga mwamba. Kwa kuwa serikali ina mkono mrefu, basi meli licha ya kugonga mwamba haikuzama. Abiria wote waliokolewa na misaada ya kila nui ilitolewa. 


41. Msimu wa masika ni wakati wa
      A. jua jingi 
      B. mvua za rasha rasha 
      C. mvua nyingi 
      D. majanga mengi.

42. Mashamba yalitayarishwa kwa upanzi msimu
       upi? 
      A. Mchoo 
      B. Vuli 
      C. Kiangazi 
      D. Vichaka

43. Mahindi yanapochipuka hupaliliwa baada ya
      kipindi cha 
      A. majuma mawili 
      B. wiki moja 
      C. siku kumi na mbili 
      D. wiki tatu
	 46. Mvua ilinyesha kidindia kwa muda wa 
       A. siku kumi na nne. 
       B.juma moja na nusu. 
       C. mwezi mmoja. 
       D. majuma mawili.

47. Ni maeneo yapi yaliathiriwa zaidi na 
      mmomonyoko wa udongo? 
      A. Maeneo ya nyanda 
      B. Maeneo tambarare 
      C. Maeneo ya vilima 
      D. Maeneo ya miteremko

48. "Serikali ina mkono mrefu." Ni ipi maana ya
       kifungu hiki? 
       A. Serikali ina uwezo mkubwa. 
       B. Serikali haijali chochote. 
       C. Serikali huvaa nguo zenye mikono
           mirefu 
       D. Serikali inachukia mvua.

44. Kauli ipi iliyo sahihi?
      A. Mvua ilikuwa baraka mwanzoni. 
      B. Mvua haikuharibu nyumba za watu. 
      C. Mvua ilisababisha maafa tangu
          mwanzo hadi tamati. 
      D. Mvua ilikuja msimu wa kiangazi.

45. Kwa nini ilikuwa vigumu kuhudumia 
      wagonjwa? 
      A. Hakukuwa na dawa za kutosha. 
      B. Hata wauguzi nao waliathiriwa. 
      C. Barabara za kuwafikia na kuzifikia
           hospitali ziliharibiwa. 
      D. Wagonjwa hawakuwa na makao.
	
49. Mbali na tatizo la ugonjwa waathirwa
      walikumbwa na tatizo lipi jingine? 
     A. Njaa na ajali za meli 
     B. Baridi na maumivu. 
     C. Wizi na mbu 
     D. Njaa na uhaba wa makazi.

50. Serikali iliingilia kati kufanya lipi? 
      A. Kuzuia meli isizame. 
      B. Kuwakamata wahalifu. 
      C. Kusimamisha mvua. 
      D. Kuwaokoa wahasiriwa wa janga la
          gharika.

                                                              LYNK DARASA LA SABA







    
    

Question: Waja walimshukuru nani kwa kuyanusuru maisha yao
Answer: Mola